સારાંશ માટે દસ્તાવેજ: આયોજકોનું કહેવું છે કે આ રેલીમાં અંદાજે આઠ લાખ લોકોએ ભાગ લીધો હતો જ્યારે પોલીસના કહેવા પ્રમાણે પ્રદર્શનકારીઓની સંખ્યા એક લાખ 83 હજાર હતી. 

રેલી પહેલાં પોલીસે છાપો મારીને 11 લોકોની ધરપકડ કરી અને એક હૅન્ડગન પણ જપ્ત કરી હોવાનો દાવો પોલીસે કર્યો છે.

એક વિવાદિત પ્રત્યર્પણ બિલને લઈને જૂન મહિનામાં આ પ્રદર્શન શરૂ થયું હતું અને હવે આ વિરોધ વ્યાપક સરકારવિરોધી પ્રદર્શનોમાં ફેરવાઈ ગયો છે.

પ્રદર્શન દરમિયાન વિક્ટોરિયા પાર્કમાં આવેલાં 40 વર્ષીય મહિલા જૂને કહ્યું, "હું છેલ્લા શ્વાસ સુધી આઝાદી માટે સંઘર્ષ કરીશ."

શનિવારે એક નિવેદન જાહેર કરીને સરકારે શાંતિ જાળવી રાખવાની અપીલ કરી હતી.

સરકારે નિવેદનમાં એવું પણ કહ્યું હતું કે તેમને બોધ મળ્યો છે અને હવે સહાનુભૂતિ સાથે લોકોની વાત સાંભળશે અને ટીકા સ્વીકારશે.

પ્રદર્શનના છ મહિના

આ રેલી પછી સરકારે કહ્યું કે તેઓ હૉંગકૉંગની સમસ્યાઓનું વાતચીતના માઘ્યમથી નિવારણ કરવાની કોશિશ કરશે.

9 જૂને જ્યારે વિશાળ રેલી યોજાઈ હતી એ વાતને સોમવાર 9 ડિસેમ્બરે છ મહિના પૂર્ણ થઈ ગયા.

આ પ્રદર્શનોને કારણે રાજકીય સંકટ ઊભું થયું છે જેના ભરડામાં ચીનનો આ અર્ધસ્વાયત્ત પ્રદેશ છે.

રેલીના આયોજક સિવિલ હ્યુમન રાઇટ્સ ફ્રંટનું કહેવું છે કે સરકાર પાસે તેમની માગોને માનવાનો આખરી ઉપાય એ છે કે તેઓ પ્રદર્શનકારીઓ સાથે પોલીસે કરેલા વર્તન અંગે સ્વતંત્ર તપાસ કરાવે, જેમની ધરપકડ કરાઈ છે તેમને મુક્ત કરવામાં આવે અને નિષ્પક્ષ ચૂંટણી કરવામાં આવે.

છેલ્લા થોડા મહિનાઓમાં આ પ્રદર્શનો હિંસક થતાં ગયાં જેના કારણે આ પ્રદર્શનોને કેવી રીતે રોકી શકાય એવું સંકટ પણ ઊભું થયું.

જૂન મહિનાથી અત્યાર સુધીમાં છ હજાર લોકોની ધરપકડ કરવામાં આવી છે અને સેંકડો લોકો ઘાયલ થયા છે. જેમાં પોલીસકર્મીઓ પણ સામેલ છે.

રવિવારે રેલી શાંતિપૂર્ણ રહી પણ કેટલીક જગ્યાઓએ હિંસા થયાની માહિતી પણ આવી.

રેલીના અંતમાં પ્રદર્શનકારીઓએ પોતાના મૉબાઇલ-ફોનમાં ટૉર્ચ શરૂ કરી દીધી અને સરકારવિરોધી નારા લગાવ્યા.

સમાચાર એજન્સી એએફપી પ્રમાણે પ્રદર્શનકારી વાંગે કહ્યું, "શાંતિપૂર્ણ રેલીઓ, ચૂંટણીઓમાં આપણે ગમે તેટલો અવાજ ઉઠાવીએ સરકાર સાંભળવાની નથી."

આ રીતે શરૂ થયું હતું પ્રદર્શન

હૉંગકૉંગમાં ચાલી રહેલાં પ્રદર્શનોમાં લાખો લોકો જોડાયાં છે. આ હૉંગકૉંગના તાજેતરના ઇતિહાસનો સૌથી મોટો વિરોધ છે.

આ વિરોધની શરૂઆત એક વિવાદિત પ્રત્યર્પણ બિલના વિરોધથી થઈ હતી. 

જોકે વિવાદિત પ્રત્યર્પણ બિલને પાછું ખેંચી...\nદસ્તાવેજની સમાન ભાષામાં સારાંશ:
હૉંગકૉંગના રસ્તાઓ પર રવિવારે અત્યાર સુધીનું સૌથી મોટું સરકારવિરોધી પ્રદર્શન થયું. ગયા ઑગસ્ટ પછી પહેલી વખત પોલીસે લોકશાહી સમર્થક જૂથ સિવિલ હ્યુમન રાઇટ્સ ફ્રંટની રેલીને પરવાનગી આપી.